**4 мамырда 2016-2017 оқу жылы 5а сыныпта музыка пәнінен сабақ бойынша рефлексивтік есеп.**

**Сабақтың тақырыбы** «Туған жер».

**Мақсаты:** «Туған жер туралы оқушыларға түсінік беріп, шығармашылық арқылы белсенділігін арттыру».

**Күтілетін нәтиже:** «Оқушылар туған жер туралы түсінік қалыптасады, белсенділігі артады».

Сабақтың барысында жеті модульден ішінен «АКТ», «Диалогтік оқыту », «Оқыту үшін бағалау және оқуды бағалау» модульдарды қолдандым. Сабақта әңгіме-дебат, миға шабуыл, жұппен жұмыс әдіс тәсілдерді пайдаландым.

Ұйымдастыру кезеңде оқушыларды «Мозаика» арқылы жұптарға бөлдім. Оқушыларды сабақ барысында тапсырмалар бойынша бағалауды оқушыларға өздеріне ұсындым. Әр тапсырма сайын бір біріне бағдаршам түстеріне сәйкес дөңгелектерді берді. Жасыл-жақсы, сары-орташа, қызыл-жаман (жауап дұрыс емес болмаса).

Бірінші кезеңде үй тапсырмасы карточкалар арқылы жазбаша тексерілді.

Сабақтың тақырыбын ашу үшін оқушыларға бейнеролик көрсетілді. Сабақ барысында оқушыларға түрлі тапсырмалар бердім. Берілген мәтінді оқып, жұптардың ішінде талқылады. Бір біріне оқығандарын ауызша түсіндірді. Оқушыларға берілген суреттердің ішіннен тақырыпқа байланысты суреттерді топтастыруға, және ауызша әңгіме «Туған жер» құрастыруды ұсындым.

Тақырыбына сәйкес «Мен қазақпын» сергіту сәтін өткіздім. Оқушылардың сөздік қорларын дамыту, қызығушылығын арттыру үшін «Отан оттан да ыстық» мақалмен әңгіме дебат әдісін қолдандым. Жұптар «Иә» және «Жоқ» деген ойларын түсіндіріп, дәлелдеді.

Музыка пәнінен сабақ болғанымен, «Туған жер» тақырыбына сәйкес әндерді топтастыру тапсырма болды, тапсырманың соңында Нұрсұлтан Әбішұлы Назарбаевтың «Елім менің» әнін хормен айтты.

Сабақтың соңында оқушылардың көңіл күйлерін білу үшін смайликтер арқылы рефлексияны өткіздім.

Осы сабақта өзім қойған мақсатыма жеттім деп ойлаймын. Тапсырмалар тақырыбына сәйкес және де қызықты болды деп есептеймін. Бірақ, 5а сынып оқушылары дәстүрлі емес сабақтарға үйренмегендіктен өздерінді ынғайсыз сезінді, жауаптарын қысқаша ғып берді. Және де рефлексияны смайликтер арқылы өткізгенде, бір оқушы, Омарбек Мақсат ойлап тұратын смайликті таңдады. Неліктен осындай смайлик таңдадың дегенде, постерді қорғағанда сөйлеу қиын болды деп, жауап берді. Яғни, оқушыларға әзірше, осындай сабақтарға қатысу қиындыққа түсіп жүр екенін көрдім. Егер де, барлық мұғалімдер, өз сабақтарды жаңартылған бағдарлама бойынша өткізсе, оқушылардың қызығушылықтары арттады, өздеріңді еркін ұстайды, және де сөздік қорлары дамытады деп сенімдімін.

Сатанова Диана Кенжебековна музыка пәнінің мұғалімі.